Stav pripravenosti transformácie štátnych zdravotníckych zariadení na akciové spoločnosti

           Ministerstvo zdravotníctva SR zabezpečuje transformáciu 21 zdravotníckych zariadení v zmysle § 84 a nasl. zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „zákon“) a týka sa:

1.	Východoslovenský ústav srdcových a cievnych chorôb Košice
2.	Slovenský ústav srdcových a cievnych chorôb Bratislava
3.	Stredoslovenský ústav srdcovocievnych chorôb Banská Bystrica
4.	Nemocnica s poliklinikou Nové Zámky
5.	Detské kardiocentrum SR Bratislava
6.	Nemocnica s poliklinikou Žilina
7.	Martinská fakultná nemocnica Martin
8.	Fakultná nemocnica Košice
9.	Východoslovenský onkologický ústav Košice
10.	Národný onkologický ústav Bratislava
11.	Detská fakultná nemocnica Banská Bystrica
12.	Fakultná nemocnica Trenčín
13.	Nemocnica s poliklinikou Poprad
14.	Detská fakultná nemocnica Bratislava
15.	Fakultná nemocnica s poliklinikou Bratislava
16.	Fakultná nemocnica Prešov
17.	Detská fakultná nemocnica Košice
18.	Fakultná nemocnica s poliklinikou F.D.Roosevelta Banská Bystrica
19.	Fakultná nemocnica Trnava
20.	Fakultná nemocnica Nitra
21.	Inštitút nukleárnej a molekulárnej medicíny Košice

V rámci stavu pripravenosti na transformáciu predpokladáme založiť k 1. 11. 2005 tri akciové spoločnosti a v zmysle Obchodného zákonníka so vznikom k 1. 1. 2006 (zápisom do obchodného registra) a to:

1.	Východoslovenský ústav srdcových a cievnych chorôb Košice
2.	Slovenský ústav srdcových a cievnych chorôb Bratislava
3.	Stredoslovenský ústav srdcovocievnych chorôb Banská Bystrica.

Uvedené ústavy majú vypracovaný znalecký posudok, ktorý stanovuje všeobecnú hodnotu majetku podniku ako celku v zmysle vyhlášky Ministerstva spravodlivosti SR          č. 492/2004 Z. z. o stanovení všeobecnej hodnoty majetku.

V zmysle citovaného zákona predpokladáme v prvom štvrťroku 2006 založiť ďalších päť akciových spoločností a to:

1.	Nemocnica s poliklinikou Nové zámky

2.	Detské kardiocentrum Bratislava
3.	Nemocnica s poliklinikou Žilina
4.	Martinská fakultná nemocnica Martin
5.	Fakultná nemocnica Košice

Tieto zdravotnícke zariadenia v súčasnosti už majú predbežne vypracované znalecké posudky, ktoré dopĺňajú.

Transformáciu zostávajúcich 13 zdravotníckych zariadení na akciové spoločnosti predpokladáme dokončiť do konca roku 2006 v zmysle § 91 ods. 3 citovaného zákona.